**ROCKABILLYN KILPAILUSÄÄNNÖT**

**Luonne**

Rockabilly on vapaasti viety (ilman ennalta rakennettua koreografiaa tanssittava) rock’n’swing-tanssi. Katsojille tulisi välittyä tanssin ilo ja parin keskinäinen, vientiin ja seuraamiseen perustuva kommunikointi, johon parin molemmat osapuolet osallistuvat.

Tanssin tulisi olla uskollinen juurilleen. Tyylin ja asenteen tulisi kuvastaa rockabillykulttuurin ilmenemismuotoja.

Musiikin tulkinnan tulisi olla spontaania ja aidosti musiikkiin istuvaa.

Tanssin koko täytyy sopeuttaa käytettävissä olevaan tilaan, eli tanssipari ei saa häiritä muita lattialla olevia pareja.

**Perustekniikka**

Sekä viejän että seuraajan perusjousto on tasainen syke, kaikilla iskulla alaspäin.

Viejän askeleet ovat vapaat, mutta niiden tulee olla harmoniassa seuraajan tanssin kanssa.

Seuraajan askeleet ovat vapaat, mutta käännökset tapahtuvat vahvan twistaavan liikkeen kautta.

Kaikki musiikintulkintaan perustuvat jouston ja askelluksen variaatiot ovat sallittuja.

**Vaatetus**

Vaatetuksen tulisi olla rockabillyn henkeen sopiva.

Parin vaatetuksen tulisi muodostaa sopusuhtainen kokonaisuus.

**Kilpailuluokat**

Avoin Champion

**Musiikki**

Musiikki on rockabillyä, nopeudet 38–50 tahtia/min.

Järjestäjä valitsee musiikin ja näytteitä ei soiteta.

Musiikkia soitetaan kullakin kierroksella 1,5–2 minuuttia.

**Kilpailun kulku**

Karsinnoissa

* Ennen karsintojen alkua esittelytanssi, jossa lattialla ovat kaikki parit (noin 30s)
* Karsinnassa lattialla on max. 6 paria kerralla. Jos pareja on enemmän, tulee useampia eriä.
* Tanssitaan yksi kappale nopeudeltaan 42–47 t/min.
* Jos samalla kierroksella on useita karsintaeriä, kaikille soitetaan sama musiikkikappale.
* Tuomarit rastivat pareja jatkoon siten että finaaliin saadaan 6-7 paria.

Finaalissa

* Finaalissa kaikki parit ovat yhtä aikaa lattialla.
* Tanssitaan kaksi kappaletta, poistumatta välillä lattialta. Ensimmäinen kappale on nopeudeltaan 38–42 t/min ja toinen 46–50 t/min.
* Tuomarit arvioivat parit kahdella osa-alueella: tyyli ja tekniikka. Molemmista osa-alueista voi saada maksimissaan 10 pistettä eli yhteensä 20 pistettä. Tuomarit laskevat pisteet yhteen ja sijoittavat parit.
* Lopullinen järjestys määräytyy skatingjärjestelmän (STUL) mukaan

**Arvosteluperusteet**

Tyyli 0-10 pistettä

* tyyli ja asenne
* musiikin tulkinta

Tekniikka 0-10 pistettä

* rytmi ja perustekniikka
* tanssikuviot ja parityöskentely